Sejren i [[damesingle]]rækken gik overraskende til den blot 18-årige [[Canada|canadier]] [[Bianca Andreescu]], som spillede sin første [[WTA]]-hovedturnering nogensinde i kategorien [[WTA Premier Mandatory]], og som kun deltog på et [[wildcard]], eftersom hendes [[WTA's verdensrangliste|ranglisteplacering]] ikke gav hende direkte adgang til hovedturneringen. Sejren var hendes første titel på [[WTA Tour]], idet hendes bedste resultat indtil da havde været finalepladsen i [[Auckland]] tidligere i sæsonen. [[Bianca Andreescu|Andreescu]] gentog dermed [[Naomi Osaka]]s et år gamle bedrift med at vinde karrieren første WTA-titel som useedet spillet i [[BNP Paribas Open|Indian Wells]], og hun blev det blot fjerde useedede vinder af damesingletitlen i [[Indian Wells Masters|turneringens historie]] efter [[Serena Williams]] ([[1999]]), [[Kim Clijsters]] ([[2005]]) og [[Naomi Osaka]] ([[BNP Paribas Open 2018|2018]]). Hun blev imidlertid den første [[wildcard]]-spiller i turneringens historie, der nåede finalen og vandt titlen. Sejren medførte endvidere, at [[Bianca Andreescu]] avancerede fra 60.- til 24.-pladsen på [[WTA's verdensrangliste]], hvilket selvsalgt var ny personlig rekord for spilleren, der startede sæsonen uden for top 150. I finalen besejrede [[Bianca Andreescu|Andreescu]] [[Wimbledon-mesterskabet i damesingle 2018|den regerende Wimbledon-mester]] og tidligere verdensetter, [[Angelique Kerber]], der var i [[Indian Wells Masters|Indian Wells-finalen]] for første gang, med 6-4, 3-6, 6-4. På trods af nederlaget hoppede [[Angelique Kerber|Kerber]] fire pladser frem på [[WTA's verdensrangliste]] fra ottende- til fjerdepladsen.<ref>[https://www.wtatennis.com/news/andreescu-conquers-kerber-win-first-title-indian-wells WTA - ''Andreescu conquers Kerber to win first title in Indian Wells'' (17. marts 2019)] {{en sprog}}</ref>
Sport